**A tanulmányok formai követelményeiről**

Felhívjuk szíves figyelmüket, hogy az IDK2024 konferenciakötetben csak azon résztvevők publikációi szerepelhetnek, akik a következő követelményeknek megfelelnek:

* Az IDK2024 konferencián a publikációhoz tartozó előadást megtartotta vagy poszterként szóban prezentálta a szerző vagy társszerző. Amennyiben sem a szerző, sem a társszerző nem tartja meg az előadást vagy poszterként szóban nem prezentálja, a kötetben nem kerülhet megjelenésre.
* Egy szerzőnek csak egy elsőszerzős publikációja jelenhet meg a kötetben, természetesen társszerzőként több publikációban is szerepelhet.
* A szerzőnek a beküldött publikációt beküldés előtt lektoráltatnia szükséges. Csak lektor által megjelenésre ajánlott publikációkat áll módunkban megjelentetni. A lektornak legalább doktori fokozattal kell rendelkeznie (Ph.D. vagy DLA), nem lehet a saját kutatócsoport tagja vagy konzulense/témavezetője, de dolgozhat a szerzővel ugyanazon intézeten belül. A lektornak a konferencia honlapján megtalálható űrlapot kell kitöltenie a tanulmányról, amelyet mellékelni kérünk a publikáció benyújtásakor. A lektor neve szerepelni fog a konferenciakötetben a lektorált publikáció végén, amennyiben azonban ehhez nem járul hozzá, a publikációt nem áll módunkban megjelentetni.

**Általános formai követelmények**

* A tanulmány terjedelme nem haladhatja meg a 40 000 karaktert (szóköz nélkül), az absztrakt, az ábrák, táblázatok, illetve a hozzájuk tartozó szövegmagyarázatok, valamint az irodalomjegyzék ehhez a karakterszámhoz pluszként csatlakoznak.
* Betűtípus: Times New Roman, normál, 12 pontos méretezéssel. Formázás: szimpla sorköz, sorkizárt formázás, A/4-es oldalméretezés. Margók: alsó 2,5 cm, felső 2,5 cm, külső 2,5 cm, belső 2,5 cm.
* A tanulmányon belüli főfejezeteket kérjük római számokkal jelölni, illetve Times New Roman, 14 pontos, félkövér betűtípussal formázni. Ha szükséges alfejezetek alkalmazhatók azonban ebben az esetben az a formázás normál, 12-es betűméretben történjen, arab számokkal elkülönítve (pl. I.1, II.2.2, III.1.2).
* A tanulmányban feltüntetett táblázatok és ábrák lehetnek színesek, illetve fekete-fehérek. A grafikonokat, diagramokat, képeket, fotókat kérjük ábraként feltüntetni.
* Az utolsó oldal alján a szerző(k), illetve a képviselt intézmény adatait kérjük feltüntetni, az alábbi minta szerint:

**Név,** tudományos fokozat

Intézmény (Egyetem, Kar, Tanszék/Intézet)**,** Doktori Iskola

E-mail: példa@intezmeny.xy

**Témavezető neve:** név, tudományos fokozat, intézmény

**Lektor neve:** név, tudományos fokozat, intézmény

**A tanulmány elkészítéséhez kérjük, vegye igénybe a konferencia honlapján található sablont.**

A publikációkat Microsoft Word dokumentumként az info.idk@pte.hu címre kérjük elküldeni.

**A fájlnevet a könnyebb beazonosítás érdekében kérjük, a következők szerint szíveskedjenek megadni: IDK2024\_Tanulmány\_Vezetéknév\_Keresztnév.**

**Szerkezeti követelmények**

Publikációk formai szerkezete **természet-, orvos és egészségtudomány,** valamint **műszaki** tudományok esetén:

* Címoldal
* I. Bevezetés
* II. Anyag és módszer
* III. Eredmények
* IV. Összefoglalás
* Irodalomjegyzék

II.2. Publikáció formai szerkezete **társadalomtudományok** esetén:

* Címoldal
* Bevezetés
* Témakifejtés
* Eredmények
* Összefoglalás
* Irodalomjegyzék

**Címoldal:**

* Tartalmazza a tudományos közlemény címét, a szerző(k) teljes nevét, valamint az intézmény és város megnevezését, amelyben munkát végez(nek).
* A tanulmány címét Times New Roman betűtípussal, 16-os betűmérettel és félkövér jelöléssel kérjük formázni, középre zárt igazítással.
* A szerző(k) nevét és a hozzá kapcsolódó adatokat, egymás alá normál, Times New Roman betűtípussal, 14-es betűmérettel formázzák, szintén középre zárt igazítással.
* A címoldal ezenfelül tartalmazza a tanulmány absztraktját, amely egyenként maximum 3000 karakter (szóköz nélkül) terjedelmű lehet, Times New Roman betűtípussal, 12-es betűmérettel, szimpla sorközzel, sorkizárt formázással. Kulcsszó minimum 3, maximum 7 db, dőlt Times New Roman betűtípussal, 10-es betűmérettel, szimpla sorközzel, sorkizárt formázással.

**Irodalomjegyzék:**

Az egységes formátumú megjelenés érdekében kérjük a szerzőket, hogy az alábbi követelmények betartására fokozottan ügyeljenek. Felhívjuk figyelmüket, hogy kizárólag azok az irodalmi hivatkozások tüntethetők fel, amelyekre a szövegben utalás történt. Internetes hivatkozások esetén az elérés időpontját is közölni szükséges.

**KÖNYV:**

Várnay, E.- Papp, M.: Az Európai Unió joga. Complex Kiadó. Budapest, 2010.

Feitl, I. - Sipos, B.: Regimes and transformations, Hungary in the twentieth century. Napvilag Kiadó. Budapest, 2005.

Kontler, L.: A history of Hungary. Atlantisz Publishing House. Budapest, 2009.

**KÖNYVFEJEZET, KÖNYVRÉSZLET, SZERKESZTETT MŰ:**

Wight, M.: *Why is ThereNo International Theory?* In: Butterfield, H. - Wight, M. (eds.): Diplomatic Investigations. Essays in the Theory of International Politics. London, 1966. p. 25.

Harangozó, J.: Bizonyítékokon alapuló pszichoszociális intervenciókkal való közösségi pszichiátriai gondozás és rehabilitáció. In: Trixler, M. - Tényi, T. (eds.). A szkizofrénia pszichoterápiája. Medicina Könyvkiadó. Budapest, 2006. pp. 253-304.

**FOLYÓIRATBAN MEGJELENT PUBLIKÁCIÓ:**

Ratner, S.R. - Slaughter, A.M.: Symposium on Method in International Law. AJIL. 1999. Vol. 93. pp. 291-451.

Bruhács, J.: A határon túli környezeti károk orvoslásának problémája: a nemzetközi magánjogi egyezmények. Jura. 2005. Vol. 11. no. 1. p. 41.

Alam, F. - Alam, Q. - Chowdhury, H. - Steiner, T.: Transnational education: benefits, threats and challenges. Procedia Engineering. Vol. 56. pp. 870-874.

**KONFERENCIAKÖTETBEN, TANULMÁNYKÖTETBEN MEGJELENT PUBLIKÁCIÓ:**

Andrési, R.- Tuba, K.: Diversity of beetle communities in tinder fungus (*Fomes fomentarius*). In: Ács, K.;Bencze, N.; Bódog, F. et al.(eds.). 5th Interdisciplinary Doctoral Conference – Conference book. Pécs, 2016. pp. 4-12.

**DISSZERTÁCIÓRA, DIPLOMAMUNKÁRA VALÓ HIVATKOZÁS:**

Ernszt, I.: A nemzetközi légiközlekedés védelme. Pécs, 2007.

http://doktori-iskola.law.pte.hu/files/tiny\_mce/File/Archiv2/Ernszt\_Ildiko\_ertekezes.pdf [letöltés ideje: 2010. 02. 17.]

**INTERNETES FORRÁSOK:**

Kiss, J. et al.: Az információs társadalom tudástranszfer innovatív módjai. MTA IA. 2003. http://www.mtaita.hu/hu/Publikaciok/Tudastranszfer.pdf [letöltés ideje: 2016.04.12.]

Koós, B.: A gazdaság, változó térbelisége; szuburbanizációs jelenségek a rendszerváltó magyar gazdaságban. 2004.

http://geography.hu/mfk2004/mfk2004/cikkek/koos\_balint.pdf [letöltés ideje: 2016.06.26]

**E-PRINT REFERENCIA:**

Blumenhagen, R. - Deser, A. - Plauschinn, E. - Rennecke, F.: Non-geometric strings, symplectic gravity and differential geometry of Lie algebroids. 2013. JHEP 1302, 122.

[arXiv:1211.0030 [hep-th]].

Eredményes munkát kívánva,

*Pécsi Tudományegyetem*

*Doktorandusz Önkormányzat*